**MAARENDILEPING nr 3-1.21/126**

28.12.2016.a.

Riigimetsa Majandamise Keskus, edaspidi **Rendileandja,** keda esindab RMK juhatuse 31.mai 2016.a otsusega nr 1-32/37 kinnitatud RMK Maakasutusosakonna põhimääruse alusel Jõgevamaa metsaülem Avo Jürissaar*,* ühelt poolt,

ja Vimon OÜ*,* edaspidi **Rentnik**, keda esindab juhatuse liige Monika Anton*,* teiselt poolt,

keda nimetatakse edaspidi **Pool** või ühiselt **Pooled**,

sõlmisid tulenevalt metsaseadusest, riigivaraseadusest, Vabariigi Valitsuse 9. jaanuari 2007. a määrusest nr 4 „Riigimetsa Majandamise Keskus põhimäärus“ ja RMK juhatuse liikme 12.12.2016.a käskkirjast nr 3-1.56/82 ning 27.12.2016.aläbirääkimiste protokollist, käesoleva lepingu, edaspidi **Leping**, alljärgnevas:

**1. Lepingu dokumendid**

1.1. Lepingu dokumendid koosnevad Lepingu käesolevast tekstist, Lepingu sõlmimisel allakirjutatavatest lisadest ning Lepingu muudatustest ja täiendustest, milles võidakse kokku leppida pärast Lepingu sõlmimist ja mis vormistatakse Lepingu lisadena, samuti muudest Lepingu täitmisel olulist tähtsust omavatest dokumentidest.

1.2. Lepingule lisatakse järgmised Lisad:

1.2.1. Lisa 1 – Maatüki plaan koos suuruse äranäitamisega;

1.2.2. Lisa 2 – Maatüki üleandmise-vastuvõtmise akt, milles on fikseeritud maatüki seisund Lepingu jõustumisel.

**2. Lepingu objekt ja tähtaeg**

* 1. 2.1. Lepinguga annab Rendileandja kui renditavat riigivara valitsema volitatud asutus Rentnikule tähtajaliseks kasutamiseks Lepinguga sätestatud kasutusotstarbel - **põllumajandusliku kasutamise eesmärgil (heina varumine)** 14,23 ha maatüki, edaspidi **Maatükk** Jõgeva maakonnas Palamuse vallas Kassivere külas asuvast kinnisasjast lähiaadressiga „Pikknurme metskond 30“ (katastritunnus 57801:001:0550*,* pindala 1222,8 ha, riigi kinnisvararegistri objekti kood KV8609M1):
* PN 263 eraldis 8 kokku 4,66 ha.
* PN 267 eraldis 5 kokku 8,26 ha.
* PN 276 eraldis 2 kokku 1,31 ha.

2.2. Maatüki üleandmine Rentnikule vormistatakse kirjaliku üleandmise-vastuvõtmise aktiga, millele kirjutavad alla mõlema Poole esindajad. Maatüki üleandmise-vastuvõtmise akt on Lepingu Lisaks nr 2. Üleandmise-vastuvõtmise akti allakirjutamisega loetakse Maatüki otsene valdus Rentnikule üleläinuks.

2.3. Leping on sõlmitud 10 (kümneks) aastaks ning jõustub Lepingu punktis 4 kohase tagatisraha laekumisele järgneval päeval.Leping kehtib kuni 31. oktoober 2026. a. (kaasaarvatud).

2.4. Lepingu allakirjutamisega Rentnik kinnitab, et on üle vaadanud kasutusse antava maatüki, tutvunud Lepingu lisadega ja on eelnimetatud andmete alusel teadlik kasutusse antava Maatüki paiknemisest, ligipääsuvõimalustest, suurusest ja piiridest.

**3. Rendi maksmise tingimused**

3.1. Rentnik on kohustatud tasuma Rendileandjale tasu Maatüki kasutamise eest 569,20€(Viissada kuuskümmend üheksa eurot ja 20 senti) eurot aastas, edaspidi **Rent**, üks kord aastas ettemaksuna vastava aasta 15. märtsiks Rendileandja pangakontole EE881010002021370008 SEB pangas. Rendile lisandub käibemaks õigusaktidega sätestatud määras. Tasumise kohustus tekib Lepingu jõustumisest.

3.2. Rendileandjal on õigus taotleda Rendi suurendamist Lepingu sõlmimisest kolme aasta möödumisel ja vastavalt iga kolme järgmise aasta möödumisel, kusjuures Rendi summa viiakse vastavusse keskmise turuhinnaga piirkonnas. Rendi suurendamine fikseeritakse kirjalikult Lepingu lisana. Juhul, kui Pooled ei saavuta kokkulepet uue Rendi suuruse osas järgmise kolme aastase perioodi esimeseks päevaks, on Rendileandjal õigus Leping erakorraliselt üles öelda, teatades sellest kirjalikult Rentnikule 1 (üks) kuu ette.

3.3. Rentnik on kohustatud tasuma täiendavalt Rendile järgmiseid kõrvalkulusid, edaspidi **Kõrvalkulud**:

3.3.1. renditava maa maamaks.

3.4. Kõrvalkulude eest arve esitamine toimub proportsionaalselt rendile antud maatüki suhtest katastriüksuse (katastritunnus 57801:001:0550) üldpindalasse;

3.5. Rendileandja poolt esitatud Kõrvalkulude arve eest tasumine toimub Rentniku poolt 5 tööpäeva jooksul peale arve esitamist;

3.6. Juhul, kui Maatükiga kaasnevad muud seadusega ettenähtud kulutused, mida käesolevas punktis pole nimetatud, lähtuvad Pooled tasumise korra kindlaksmääramisel käesolevas punktis sätestatust.

3.7. Rendi või Kõrvalkulude eest tasumisega viivitamisel on Rentnik kohustatud tasuma Rendileandjale viivist 0,15% (null koma viisteist protsenti) tasumisega viivitatud summast iga kalendripäeva eest.

**4. Tagatisraha**

4.1. Rentnikul on kohustus maksta Lepingu allkirjastamisest 5 (viie) tööpäeva jooksul Lepingust tulenevate Rendi- või muude nõuete tagamiseks 569,20 eurot, edaspidi Tagatisraha, Rendileandja pangakontole EE881010002021370008 SEB pangas. Rendileandjal on õigus Tagatisraha kasutada Lepingu lõppemisel. Rendileandja tagastab Rentnikule Tagatisraha 2 (kahe) kuu möödumisel arvates Lepingu lõppemise kuupäevast, kui Rendileandja ei ole esitanud Rentniku vastu Lepingust tulenevat nõuet. Tagatisrahalt ei maksta Rentnikule intressi.

4.2. Rendileandja ei esita arvet tagatisraha maksmiseks.

4.2. Rentnik kohustub esitama Rendileandjale tagatisraha tasumist tõendava maksekorralduse koopia.

**5. Rentniku kohustused**

5.1. Rentnik kohustub:

5.1.1. kasutama Maatükki Lepingu p. 2.1. nimetatud kasutusotstarbel;

5.1.2. tagastama Maatüki Rendileandjale Lepingu lõppemisel või ennetähtaegsel lõpetamisel (erakorralisel ülesütlemisel) vastavalt Lepingu tingimustele;

5.1.3. tasuma tähtaegselt Renti ja Kõrvalkulusid, samuti muid Lepingu järgselt tasumisele kuuluvaid summasid;

5.1.4. lubama Rendileandja esindajaid koos Rentniku esindajaga takistamatult Maatükile lepingutingimuste täitmise kontrollimiseks ja ülevaatuseks. Rentnikupoolsete rikkumiste avastamisel teeb Rendileandja vastavad ettekirjutused, mis on Rentnikule kohustuslikud, ning vajaduse korral võtab tarvitusele abinõud rikkumiste kõrvaldamiseks ja riigile kahju tekkimise vältimiseks;

5.1.5. teatama viivitamatult Rendileandjale looduskahjudest jm. õnnetustest, mis toimu­sid seoses Maatükiga või mis mõjutavad Lepingu kohast täitmist;

5.1.6. hüvitama Rendileandja nõudel kahjud, mis on tekkinud Rentniku või temaga seotud isikute tegevuse tagajärjel Maatükile;

5.1.7. pidama kinni õigusaktidega või Rendileandja poolt kehtestatud ja avalikustatud tuleohutuse ja muudest asjakohastest eeskirjadest Maatüki osas;

5.1.8. tagama Maatükil ja selle lähimas ümbruses heakorra ning vajadusel jäätmekäitluse;

5.1.9. arvestama oma tegevuses Riigimetsa Majandamise Keskuse keskkonnapoliitikat ja oma tegevuse võimalike kahjulike keskkonnamõjudega; tagama säästliku ressursikasutuse ja vältima kahjulikke keskkonnamõjusid;

5.1.10. mitte andma Maatükki allrendile või muul viisil kasutusse;

5.1.11. teavitama viivitamatult Rendileandjat Rentniku õiguste ja kohustuste õigusjärgluse korras üleminekust, kusjuures õigusjärglane on kohustatud esitama oma andmed ning kinnituse, et õigusjärglane kohustub täitma kõiki Lepingust tulenevaid kohustusi;

5.1.12. korraldama Maatükil lepingu punktis 5.1.1 nimetatud tegevusi kooskõlas kehtivate õigusaktidega.

**6. Rentniku õigused**

6.1. Rentnikul on õigus:

6.1.1. iseseisvale tegevusele Maatükil tulenevalt Maatüki kasutusse andmise otstarbest;

6.1.2. saada Rendileandjalt teavet otsustest, mis mõjutavad Lepingu täitmist.

**7. Rendileandja kohustused**

7.1. Rendileandja kohustub:

7.1.1. andma Maatüki Rentniku kasutusse ja valdusse üle lepingu jõustumisel.

**8. Lepingu muutmine**

8.1. Lepingu tingimusi võib muuta või täiendada Poolte kirjalikul kokkuleppel, välja arvatud juhtudel, kui Lepingu muutmise vajadus tuleneb õigusaktide muutumisest. Juhul, kui Lepingu muutmise vajadus tuleneb õigusaktide muutumisest, teatab Rendileandja sellest Rentnikule kirjalikult 1 (üks) kuu ette.

8.2. Lepingu või juba jõustunud Lepingu lisade muutmine ja täiendamine vormistatakse Lepingu lisana.

**9. Lepingu lõppemine ja erakorraline ülesütlemine**

9.1. Leping lõpeb Lepingu tähtaja lõppemisel.

9.2. Lepingut võib erakorraliselt üles öelda Poolte kokkuleppel. Lepingu võib erakorraliselt üles öelda ühe Poole nõudmisel õigusaktides ja Lepingus ettenähtud alustel, kusjuures ülesütlemist nõudev Pool on kohustatud teatama sellest teisele Poolele kirjalikult 1 (üks) kuu ette.

9.3. Rendileandja võib nõuda Lepingu erakorralist ülesütlemist juhul, kui:

9.3.1. Rentnik kasutab Maatükki vastuolus Lepingus nimetatud otstarbega;

9.3.2. Rentnik takistab Lepingu punktis 5.1.4 nimetatud ülevaatuse teostamist;

9.3.3. Rentnik viivitab korduvalt, s.o. vähemalt teist korda tähtaegselt maksmata Rendi või Kõrvalkulud;

9.3.4. Pooled ei saavuta kokkulepet uue Rendi suuruse osas järgmise kolmeaastase perioodi esimeseks päevaks, teatades sellest kirjalikult Rentnikule 1 (üks) kuu ette.

9.3.5. Rentnik annab Maatüki allrendile või muul viisil kasutusse;

9.3.6. Rentnik ei ole järginud Lepingu punktis 5.1 toodud muid kohustusi;

9.3.7. Rentnik pankrotistub või lõpetab tegevuse. Rentniku või tema õigusjärglase lõpetamisel või pankroti väljakuulutamisel loetakse Leping lõpetatuks alates Rentniku lõpetamise või pankroti väljakuulutamise päevast.

9.3.8. rendileantud vara on riigile vajalik avalikuks otstarbeks. Sel juhul hüvitab riik Rentnikule erakorralise ülesütlemise tõttu tekkinud kahju seaduses sätestatud korras.

9.3.9. Kui ilmneb, et õigusjärgluse korras Lepingu pooleks astunud isik ei ole võimeline Lepingu eset korrapäraselt majandama või kui Rentnikult ei saa Lepingu jätkamist muul põhjusel oodata, võib Rendileandja 1 (ühe) kuu jooksul Lepingusse astumise teate kättesaamisest lepingu üles öelda.

9.4. Rentnik võib nõuda Lepingu erakorralist ülesütlemist juhul, kui:

9.4.1. tema poolt Lepingujärgsete õiguste teostamine või kohustuste täitmine on Vääramatu jõu või Rendileandja süü tõttu muutunud võimatuks või oluliselt raskendatuks.

9.5. Lepingus määratud etteteatamistähtaja jooksul kehtivad Lepinguga kokku lepitud tingimused.

**10. Lepingu lõppemise ja erakorralise ülesütlemise tagajärjed**

10.1. Lepingu lõppemisel või erakorraliselt ülesütlemisel on Rentnik kohustatud tagas­ta­ma Maatüki Rendileandjale seisukorras, mis vastab selle Lepingujärgsele kasutamisele. Maatüki kahjustamise korral Rentniku süül on Rentnik kohustatud hüvitama Rendile­and­jale Maatükile tekitatud kahju ja taastama Maatüki kasutamiseelse olukorra.

10.2.Maatüki tagastamine Rendileandjale vormistatakse kirjaliku üleandmise-vastuvõtmise aktiga, millele kirjutavad alla mõlema Poole esindajad. Maatüki üleandmise-vastuvõtmise akt lisatakse Lepingule Lepingu lisana. Üleandmise-vastuvõtmise akti allakirjutamisega loetakse Maatükk Rentniku poolt tagasi antuks. Kui Rentnik hoidub kõrvale maatüki üleandmise-vastuvõtmise akti allkirjastamisest, on Rendileandjal õigus akt alla kirjutada ühepoolselt.

10.3. Lepingu lõppemisel või erakorraliselt ülesütlemisel esitab Rendileandja Rentnikule lõpp­arve. Lõpparve esitatakse hiljemalt 1 (ühe) kuu jooksul arvates Maatüki Rendile­and­ja­le tagastamisest. Lõpparves fikseeritakse Pooltel teineteiselt saadaolevad summad ja nende arvutamise alused.

10.4. Riigi omandiõiguse lõppemisega Maatükile jääb Leping jõusse ka uue omaniku suhtes, kui seadustes ei nähta ette teisiti.

**11. Poolte vastutus**

11.1. Maatüki Rendileandjale tagastamisega viivitamisel Lepingu lõppemisel või era­kor­­raliselt ülesütlemisel kohustub Rentnik maksma leppetrahvi alljärgnevalt:

11.1.1. tagastamisega viivitamise korral kuni 1 kuu üle määratud tähtaja - 1 (üks) % kuue kuu Rendist iga viivitatud päeva eest;

11.1.2. tagastamisega viivitamise korral üle 1 kuu - 3 (kolm) % kuue kuu Rendist iga viivitatud päeva eest.

11.2. Lisaks Lepingus ettenähtud viivise ja leppetrahvi tasumisele on Pooled kohusta­tud täielikult hüvitama teineteisele Lepingu mittekohase täitmisega tekitatud kahju.

11.3. Rendi või Kõrvalkulude eest tasumisega viivitamisel on Rentnik kohustatud tasuma Rendileandjale viivist Lepinguga ettenähud suuruses ja korras.

**12. Teated**

12.1. Pooltevahelised Lepinguga seotud teated peavad olema kirjalikus või kirjalikku taasesitamist võimaldavas vormis, välja arva­tud juhtudel, kui sellised teated on informatsioonilise iseloomuga, mille edasta­mi­sel või mitteedastamisel teisele Poolele ei ole õiguslikke tagajärgi.

12.2. Informatsioonilist teadet võib edastada suuliselt, telefoni või e-posti kaudu.

**13. Poolte esindajad**

13.1. Rendileandja määrab oma esindajaks Lepingu täitmisega seotud küsimustes RMK Jõgevamaa metsaülem Avo Jürissaar (5054627; jogevamaa@rmk.ee).

13.2. Rentnik määrab oma esindajaks Lepingu täitmisega seotud küsimustes Monika Anton, juhatuse liige (55566252; vimon@hot.ee).

13.3. Pooled kohustuvad koheselt teineteist informeerima volitatud esindajate või nende sidevahendite muutumisest.

**14. Vääramatu jõud**

14.1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ei näinud ette ega võinud ette näha (Vääramatu jõud).

Lepingus mõistetakse Vääramatu jõuna:

4.1.1. massilisi rahutusi Poolte asukoha haldusüksuses;

4.1.2. sõjalist konflikti;

4.1.3. riigikogu või valitsuse õigusakti, mis oluliselt takistab Lepingu täitmist;

4.1.4. muu Lepingus loetlemata asjaolu, mida mõlemad Pooled aktsepteerivad Väärama­tu jõuna.

14.2. Pool, kelle tegevus Lepingujärgsete kohustuste täitmisel on takistatud Väärama­tu jõu asjaolude tõttu, on kohustatud sellest koheselt kirjalikult teatama teisele Poolele.

14.3. Kui Vääramatu jõu asjaolud kestavad üle 90 päeva, loetakse, et Leping on lõp­pe­nud täitmise võimatusega. Sellisel juhul ei ole kummalgi Poolel õigus nõuda teiselt Poo­lelt Lepingu mittekohase täitmisega tekitatud kahju hüvi­ta­mist.

**15. Muud tingimused**

15.1. Poolte vahel Lepingu täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.

15.2. Lepingus reguleerimata küsimuste lahendamisel juhinduvad Pooled metsasea­du­sest, riigivara­sea­dusest, võlaõigusseadusest ja teistest õigusaktidest, mis vastavat küsi­must regulee­ri­vad.

15.3. Leping on allkirjastatud digitaalselt.

**Poolte andmed ja allkirjad:**

**Rendileandja Rentnik**

Riigimetsa Majandamise Keskus Vimon OÜ

Registrikood 70004459 12556174

Toompuiestee 24 Tallinn Soojaagu talu, Tammiku küla Puurmani vald

RMK Maakasutusosakond Jõgevamaa 49012

Konto EE881010002021370008 SEB pangas

Tel 505462755566252

[jogevamaa@rmk.ee](mailto:jogevamaa@rmk.ee) vimon@hot.ee

Avo Jürissaar Monika Anton

Jõgevamaa metsaülem juhatuse liige